เห็นมาหลายรอบไม่เคยได้มีโอกาส วันนี้ตั้งใจว่าจะมาซัดให้เต็มคราบ 
- รายการอาหารมี 2 ประเภท แบบสั่งเป็นจาน และแบบบุฟเฟต์ แบบบุฟเฟต์ มี 2 ราคา จะมีรายการอาหารแตกต่างกันเล็กน้อยตามราคา แต่ดูรวมๆแล้วทานบุฟเฟต์แบบแพงสุดของที่ร้านยังเป็นราคา 530฿ ก็ไม่แพงมากนัก แถมยังไม่มีชาร์จอะไรเพิ่มเติมครับ ของสดใช้ได้ครับ มีรายการอาหารให้เลือกหลายอย่างเลยครับ เครื่องเคียงผักน้ำมันงากับกิมจิจะอยู่ในบุฟเฟต์ทั้ง2ราคา มีแค่ยำสาหร่ายที่อยู่ใน530฿ ผักน้ำมันงาหอมอร่อยดีครับ กรอบสดดีครับ 
- โปรโมชั่น ทางร้านตอนนี้มีโปรโมชั่น 2 แบบ คือกด Like & Share ภาพใน Facebook ได้รับ US Smoked Bacon จานนี้ เอาไปย่างแล้วจะหอมขึ้น กับเนื้อเบคอนแน่น กดได้รสสัมผัสเต็มๆคำ ถ้าชอบกรอบๆก็ย่างนานหน่อย แล้วต้องคอยระวังอย่าให้ไหม้ครับ โปรอีกอันจะเป็นใบปลิวเค้าจะให้พนักงานแจกอยู่ในคริสตัลปาร์คนี่แหละครับ ในใบปลิวจะมีส่วนลดรายการสั่งแบบเป็นจาน(อาลาคาร์ท) 2 คูปองลด 30% คูปองอีกใบเป็นแจกเนื้อวากิวให้หนึ่งจานครับ จานนี้ปรุงรสมาให้เลยโดยโรยเกลือและพริกไทมาเล็กน้อยครับ ย่างไฟพอสุกกำลังดี ทานร้อนๆได้รสสัมผัสที่เหนียวนุ่มและกลิ่นหอมของเนื้อวากิวเลยครับ 
- น้ำจิ้ม มีพริก, กระเทียม, น้ำมะนาวและซอสของทางร้านให้ใส่เอง โดยจะมีน้ำจิ้มดำและโชยุจัดวางไว้ให้อย่างละถ้วยครับ 
- เตาเป็นเตาถ่านมีที่ดูดควัน เวลาย่างควันจะไม่เยอะมากครับ เค้าเว้นระยะระหว่างถ่านกับตะแกรงได้ดีครับ ทำให้กระจายความร้อนได้สม่ำเสมอ เนื้อที่ลงไปย่างจะไม่สุกเร็วไหม้ง่าย แต่ก็ไม่ช้าจนต้องนอนรอครับ 
- อาหารมีทั้งเป็นแบบทำมาแล้วเช่นเกี๊ยวซ่า ยำแซลมอนวาซาบิ ฯลฯ จานปิ้งย่างมีหอยแมงภู่นิวซีแลนด์ขนาดจะคล่ะๆกันไป ส่วนใหญ่จะตัวใหญ่ครับ คุณภาพสดดีครับ ปลาหมึกสด สดใช้ได้เลยครับ ปลาไข่สดครับตัวกลางๆ เนื้อวัวจัดได้ว่ามีคุณภาพดีใช้ได้ครับ มีเนื้อสันคอ, เนื้อคาราบิ, เนื้อสันใน, เนื้อหมักซอสโชวะ, เนื้อหมักซอสพริกไทยดำ และเนื้อสันคอ(หั่นเต๋า) 3 จานหลังจะอยู่ใน 530 Buffet Set มีกุ้งแม่น้ำด้วยครับแต่ไม่ได้ชิมมา เนื้อมีความหลากหลายดีมีทั้งแบบไม่ติดมันและแบบติดมัน เนื้อสดดีครับ คุณภาพดีใช้ได้ครับ ความหนาของเนื้อก็กำลังดีครับ 
- น้ำซุป มีทั้งหมดสามแบบ 
ซุปเต้าเจี้ยวหอมอร่อยรสชาดเบาๆโรยงามาให้เล็กน้อย
ซุปปลาแซลมอนหอมแบบครีมๆนมๆ รสชาดเบาๆกลมกล่อมดีครับ 
ซุปเนื้อแบบใส หอมอร่อยรสชาดกลมกล่อมครับ
- เครื่องดื่มมีน้ำอัดลมและชาเขียวบริการ 
- ของหวานมีถั่วแดงน้ำแข็งไสและไอศครีมซึ่งต้องถามที่ร้านว่าวันนี้มีรสอะไรครับ
- พนักงานบริการดี เอาใจใส่ดีครับ
- ร้านจัดแต่งเรียบง่ายสบายตา สะอาดเรียบร้อยดีครับ